**Ministru kabineta rīkojuma projekta “Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Darbības programmā pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā” (turpmāk – Rīkojuma projekts) **mērķis** ir precizēt Darbības programmu pārtikas un pamata materiālās palīdzības sniegšanai vistrūcīgākajām personām 2014.–2020. gada plānošanas periodā (turpmāk - darbības programma).**Risinājums:** paredzēt iespēju visām pilngadīgajām personām saņemt ne tikai Eiropas Atbalsta fonda vistrūcīgākajām personām (turpmāk – Fonds) līdzfinansēto pārtikas, bet arī pamata materiālo palīdzību.Prognozētais Rīkojuma projekta **spēkā stāšanās laiks** ir 2019.gada janvāris. |
| **I. Tiesību akta projekta izstrādes nepieciešamība** |
| 1. | Pamatojums | Darbības programma ir apstiprināta ar Ministru kabineta 2014. gada 3. septembra Rīkojumu Nr. 475 un 2014. gada 30. oktobrī ar Eiropas Komisijas īstenošanas lēmumu C(2014)8214final.Darbības programma izstrādāta saskaņā ar Eiropas Parlamenta un Padomes Regulu (ES) Nr. 223/2014 (2014. gada 11. marts) par Eiropas atbalsta fondu vistrūcīgākajām personām (turpmāk – Regula) un saskaņā ar Regulas 9. panta 1. daļu dalībvalstij ir tiesības iesniegt Eiropas Komisijai(turpmāk – EK) pieprasījumu grozīt darbības programmu. EK attiecīgi nepieciešamības gadījumā var sniegt savas piezīmes par grozījumu redakciju.Rīkojuma projekts izstrādāts pēc Labklājības ministrijas (turpmāk – LM) iniciatīvas un paplašina darbības programmas Fonda atbalsta saņēmēju mērķa grupu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar LM datiem,[[1]](#footnote-1) pēdējos piecos gados cilvēku ar trūcīgas personas statusu (unikālas personas) skaits samazinājies par 54%, (134,3 tūkst. personas 2013. g., 62,3 tūkst. personas 2017. g.).Trūcīgo personu skaita samazinājuma iemesli ir objektīva iedzīvotāju materiālās situācijas uzlabošanās, kas saistīta ar veiktajām izmaiņām likumdošanā, piemēram, minimālās algas apmēra un ar iedzīvotāju ienākuma nodokli neapliekamā minimuma nodarbinātai personai un par tās apgādībā esošiem bērniem paaugstināšana, nodarbinātības rādītāju pieaugums (īpaši jauniešu un pirmspensijas vecuma iedzīvotāju vidū) un pensiju indeksācija pensijas vecuma personām.Izrietoši kopš darbības programmas īstenošanas sākuma, Fonda atbalstu saņēmušo unikālo personu skaitam ir tendence samazināties. Piemēram, 2017. gadā pārtikas komplektus saņēmušas 60 482 personas, kas ir par 1,7% mazāk nekā 2016. gadā (61 497 personas) un par 12% mazāk nekā 2015. gadā (68 876 personas), savukārt higiēnas un saimniecības preču komplektus bērniem vecumā līdz 18 gadiem 2017. gadā saņēmušas 18 196 personas, kas ir par 10,9% mazāk nekā 2016. gadā (20 419 personas) un par 29% mazāk nekā 2015. gadā (25 675 personas). Ar Fonda atbalstu līdz 30.09.2018. finansēta pārtikas palīdzība 12,7 milj. jeb 34,9% apmērā un pamata materiālā palīdzība – 2,3 milj. jeb 24,5% apmērā no darbības programmā paredzētā. Kopumā atbalstāmām darbībām izmantoti 36,4% no darbības programmas kopējā finansējuma. Izmantojot Fonda finansējumu, paredzēts samazināt zemu ienākumu ģimeņu nenodrošinātību ar pārtiku un pamata materiālās palīdzības precēm, praksē atbalsts ik gadu tiek sniegts mazākam skaitam iedzīvotāju.Vienlaikus jāatzīmē, ka:* - 2016. gadā Latvijā nabadzības riskam bija pakļauti 425 tūkstoši jeb 22,1% iedzīvotāju – par 0,3 procentpunktiem vairāk nekā 2015. gadā[[2]](#footnote-2);
* - nabadzības riskam pakļauto iedzīvotāju īpatsvaram vecuma grupā virs 65 gadiem ir augoša tendence. Uz darbības programmas izstrādes brīdi 2012.gadā šis īpatsvars bija 17,6%, tagad tas pieaudzis no 38,1% 2015. gadā līdz 39,9 % 2016. gadā. Īpaši augsts nabadzības risks ir senioriem – ja persona vecumā virs 65 gadiem dzīvo viena pati, šis rādītājs ir 72,8%. Katru gadu augstam nabadzības riskam ir pakļauti bezdarbnieki, un 2016. gadā to īpatsvars sasniedza 56,5 %[[3]](#footnote-3);
* - reālais individuālais patēriņš (AIC) uz vienu iedzīvotāju, kas raksturo mājsaimniecību labklājību, Latvijā pērn bijis piektais zemākais Eiropas Savienībā (turpmāk-ES) (ES statistikas pārvaldes “Eurostat” jaunākie dati). Saskaņā ar tiem AIC, kas izteikts pirktspējas paritātes standartos (PPS), mūsu valstī 2017. gadā bija 72,4% no ES vidējā līmeņa[[4]](#footnote-4);
* - vidējie mēneša ienākumi uz vienu mājsaimniecības locekli personām, kas pakļautas dziļai materiālajai nenodrošinātībai, bija 242 EUR (EU-SILC 2017. gada apsekojuma datiem par 2016. gada ienākumiem)[[5]](#footnote-5).

Šobrīd spēkā esošā darbības programma paredz, ka pamata materiālo palīdzību var saņemt tikai ģimenes ar bērniem, kas sašaurina Fonda atbalstāmo personu loku.Pēc darbības programmas grozījumu stāšanās spēkā, kā arī pēc Ministru kabineta grozījumu EAFVP īstenošanas noteikumos stāšanās spēkā (kas paredz arī papildus atbalsta saņēmēju skaita palielināšanas pasākumus), tiks:* - palielināta Fonda sniegtā atbalsta daudzveidība uz vienu pilngadīgo personu (līdz šim tikai pārtikas atbalsts, plānota arī pamata materiālā palīdzība);
* - palielināts vienas personas atbalsts vidēji par 22 EUR jeb par 33% gadā (šobrīd 66 EUR, pēc izmaiņām – 88 EUR);
* - vairākkārtēji palielināsies pamata materiālās palīdzības saņēmēju skaits (līdz šim palīdzību saņem tikai nepilngadīgas personas līdz 18 gadiem, pēc izmaiņām – arī pilngadīgas personas);
* - indikatīvi palielināts kopējais atbalstāmo personu loks par vidēji 27% (salīdzinot ar 2017.g.), atbilstoši Vadošās iestādes prognozei;
* - arī 2020.un 2021. gadā, salīdzinot ar 2017. gadu, vērojams kopējais atbalstāmo personu loka pieaugums, tomēr likumdošanas izmaiņu rezultātā tas var samazināties;
* - sekmēta Fonda atbalstam paredzētā finansējuma izmantošanas lietderība un efektivitāte.

Darbības programmas grozījumi tiek virzīti, iekļaujot precizējumus attiecībā uz šādām jomām:* *1. Fonda mērķa grupas personu loku paplašināšana, paredzot, ka pamata materiālo palīdzību, tas ir, higiēnas un saimniecības preču komplektus, turpmāk varēs saņemt ne tikai bērni vecumā līdz 18 gadiem, bet arī pilngadīgas personas.*

Minētais precizējums veikts darbības programmas mērķī, materiālās nenodrošinātības veidos ((9) un (10) punkts, 2. sadaļā “Darbības programmas stratēģija”, 2.1. apakšsadaļā “Situācijas apraksts”), kā arī pamata materiālās palīdzības saņēmēju sociālās situācijas un vajadzību aprakstā ((21) punkts, 2.3. apakšsadaļa “Mājsaimniecību ar bērniem materiālā nenodrošinātība”, 2.3.1. apakšsadaļa “Apraksts”).* *2. Saistītie redakcionālie precizējumi attiecībā uz pamata materiālās palīdzības terminu un finansējumu.*

Piemēram, aizstājot vārdus “mājsaimniecību vai ģimeņu ar bērniem materiālā nenodrošinātība” ar vārdiem “pamata materiālā nenodrošinātība” (2.3. apakšsadaļa “Mājsaimniecību ar bērniem materiālā nenodrošinātība”, 5.2. apakšsadaļa “Finanšu plāns, kurā norādītas darbības programmas atbalsta kopējās finanšu apropriācijas par katru risinātās materiālās nenodrošinātības veidu, kā arī attiecīgi papildpasākumi (EUR)”) un novērsta informācijas dublēšanās par indikatīvi novirzāmo finansējumu bērnu materiālās nenodrošinātības risināšanai darbības programmas tekstā (2.4. apakšsadaļa “Cita informācija”).* *3. Citi redakcionāli precizējumi.*

Piemēram, novērsta informācijas dublēšanās par pārtikas atbalstam un ar to saistītajiem papildpasākumiem indikatīvo finansējumu darbības programmas tekstā ((19) punkts, 2.2.apakšsadaļa, Nenodrošinātība ar pārtiku, 2.2.2. apakšsadaļa “Valsts shēmas”) |
| 3. | Projekta izstrādē iesaistītās institūcijas un publiskas personas kapitālsabiedrības | Sabiedrības integrācijas fonds |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās mērķgrupas:1. ģimenes (personas), kuras
* atzītas par trūcīgām;
* atzītas par maznodrošinātām un atbilstošām Fonda atbalsta saņemšanai;
* nonākušas krīzes situācijā.
1. pašvaldību sociālie dienesti, kuri izsniedz izziņu par trūcīgas ģimenes (personas) statusu, maznodrošinātas ģimenes (personas) statusu un atbilstību Fonda atbalsta saņemšanai vai krīzes situāciju;
2. nevalstiskas un reliģiskas organizācijas, pašvaldības vai pašvaldību iestādes, kuras ir partnerorganizācijas.

Netiešā mērķgrupa – pārtikas vai pamata materiālās palīdzības preču piegādātāji, kuri izvēlēti atbilstoši publisko iepirkumu normatīvam regulējumam. |
| 2. | Tiesiskā regulējuma ietekme uz tautsaimniecību un administratīvo slogu | 1. Tiesiskais regulējums neparedz tiešu ietekmi uz tautsaimniecību, bet tas saistīts ar ieguldījumiem nabadzības mazināšanas un sociālās iekļaušanas jomā. Kaut arī pārtikas un pamata materiālās palīdzības preču izdalīšana vistrūcīgākajiem iedzīvotājiem nevar redzami mainīt kopējo dziļas materiālās nenodrošinātības rādītāju, tomēr atvieglo vistrūcīgāko iedzīvotāju un mājsaimniecību budžeta slogu, vienlaikus sniedzot ieguldījumu uztura nodrošināšanai. Joprojām augstais dziļas materiālās nenodrošinātības rādītājs (Saskaņā ar CSP datiem - 11,3% no visiem iedzīvotājiem 2017. gadā) pamato nepieciešamību turpināt pārtikas nodrošināšanas aktivitātes vistrūcīgākajiem iedzīvotājiem, tās papildinot ar pamata materiālās palīdzības preču izdalīšanu ne tikai ģimenēm ar bērniem, bet visu vecumu personām, izmantojot šim mērķim Fonda finansējumu.2. Tiesiskais regulējums neparedz ietekmi uz administratīvo slogu. Saistībā ar normatīvā regulējumā noteikto, ka sociālās palīdzības nodrošināšana ir pašvaldību autonomā funkcija, ģimenes (personas) atbilstību Fonda atbalsta saņemšanai apliecina pašvaldības sociālā dienesta (turpmāk – sociālais dienests) izziņa. Grozījumi paredz paplašināt Fonda atbalsta saņēmēju loku, balstoties uz esošām sociālā dienesta izziņām par ienākumiem un materiālā stāvokļa līmeni. Rīkojuma projekts neparedz jaunus pienākumus informācijas vākšanā, biežumā, apstrādē, uzglabāšanā, nepalielina to apjomu.3. Pārējie grozījumi Rīkojuma projektā ir skaidrojoši vai redakcionāli precizējoši, nav paredzētas papildus rīcības vai informācijas pieprasīšana, vai tās apstrāde. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar.Mērķa grupas loka paplašināšanai nepieciešamais finansējums tiks nodrošināts Labklājības ministrijai (turpmāk – LM) un Sabiedrības integrācijas fondam (turpmāk – |
| SIF) Eiropas Atbalsta fonda vistrūcīgākajām personām pasākumu īstenošanai plānotā finansējuma ietvaros atbilstoši LM un SIF pamatbudžeta maksimāli pieļaujamajam izdevumu apjomam 2019.-2021. gadam. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar Rīkojuma projektu izstrādāti arī grozījumi Ministru kabineta 25.11.2014. noteikumos Nr.727 “Darbības programmas "Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā" īstenošanas noteikumi”. |
| 2. | Atbildīgā institūcija | LM |
| 3. | Cita informācija | Nav. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību Rīkojuma projektā nodrošina:1. Fonda konsultatīvās darba grupas iesaiste (2018. gada 5. jūnijs);
2. Ikgadējā Fonda darbības programmas novērtēšanas sanāksme (2017. gada 1. decembris)
 |
| 2. | Sabiedrības līdzdalība projekta izstrādē | 1. Fonda Konsultatīvā darba grupa sanāksmē pozitīvi novērtēja Fonda vadošās iestādes uzsākto izvērtējumu saistībā ar atbalstāmo personu skaita samazinājumu un nepieciešamajiem pasākumiem izmaiņām Fonda atbalsta saturā, veidā un atbalstāmo personu lokā.
2. Ikgadējās Fonda darbības programmas novērtēšanas sanāksmes dalībnieki rosināja paplašināt pamata materiālās palīdzības saņēmēju loku.
3. Informācijas par Rīkojuma projektu ievietošana LM tīmekļa vietnē 2018. gada 29.oktobrī, t.i., pirms Rīkojuma projekta izsludināšanas Valsts sekretāru sanāksmē un aicinājums sadarbības partneriem un iedzīvotājiem izteikt viedokļus un priekšlikumus. Sabiedrības pārstāvji var līdzdarboties Rīkojuma projekta izstrādē, sniedzot atzinumu par tiem arī pēc izsludināšanas Valsts sekretāru sanāksmē.
 |
| 3. | Sabiedrības līdzdalības rezultāti | 1. Pamatojoties uz konsultatīvās darba grupas sanāksmē atbalstīto priekšlikumu attīstību un ikgadējā Fonda darbības programmas novērtēšanas sanāksmē panākto vienošanos un viedokļu saskaņojumu sagatavots Rīkojuma projekts;2. Par Rīkojuma projektu tā izstrādes stadijā sabiedrības viedoklis netika saņemts.Sabiedrības pārstāvju priekšlikumi ir ņemti vērā projekta izstrādes procesā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LMSabiedrības integrācijas fonds |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts neparedz funkciju paplašināšanu vai sašaurināšanu, kā arī neietekmē pieejamos cilvēkresursus, neparedz veidot jaunas institūcijas vai reorganizēt esošās. |
| 3. | Cita informācija | Nav. |

|  |  |
| --- | --- |
| Labklājības ministrs | Jānis Reirs |

12.12.2018.

1772

Z.Kaljo

Tāl.67201653, Zane.Kaljo@lm.gov.lv

L.Grafa

Tāl. 67021679, Lauma.Grafa@lm.gov.lv

1. Pārskati par sociālajiem pakalpojumiem un sociālo palīdzību novada/republikas pilsētas pašvaldībā 2013. un 2017. gadā. Pieejams:<http://www.lm.gov.lv/text/1382> [↑](#footnote-ref-1)
2. CSP, Nabadzības riskam Latvijā pakļauti 22,1 % iedzīvotāju. skatīts 25.10.2018. Pieejams:<https://www.csb.gov.lv/lv/statistika/statistikas-temas/socialie-procesi/nabadziba/meklet-tema/2372-monetara-nabadziba-un-ienakumu-nevienlidziba> [↑](#footnote-ref-2)
3. CSP datubāze, Monetārā nabadzība un ienākumu nevienlīdzība, Pieejams: <http://data1.csb.gov.lv/pxweb/lv/sociala/sociala__nabadz_nevienl__monetara_nab/?tablelist=true&rxid=a39c3f49-e95e-43e7-b4f0-dce111b48ba1> [↑](#footnote-ref-3)
4. Eurostat, *Actual individual consumption,* Pieejams: <https://ec.europa.eu/eurostat/statistics-explained/index.php?title=Glossary:Actual_individual_consumption_(AIC)> un [https://ec.europa.eu/ eurostat/web/purchasing-power-parities/statistics-illustrated](https://ec.europa.eu/%20eurostat/web/purchasing-power-parities/statistics-illustrated) [↑](#footnote-ref-4)
5. Eurostat, *European Union Statistics on Income and Living Conditions*, Pieejams: <https://ec.europa.eu/eurostat/web/microdata/european-union-statistics-on-income-and-living-onditions> [↑](#footnote-ref-5)